Krajevna skupnost Birčna vas

Birčna vas 1

8000 Novo mesto

**5. seja KS Birčna vas**

**Datum:** Svet se je sestal dne 11.09.2023, v prostorih OŠ Birčna vas, ob 18 uri.

**Prisotni na seji:** Majda Meštrić, Stane Žagar, Ciril Zupančič, Darja Marjanović, Matevž Kastelic, Urška Hrvatič ter tajnica Vesna Stanešić.

Andrej Kastelic se je opravičil

**DNEVNI RED**:

1. **Ugotovitev prisotnosti. ter pregled zapisnika 4. seje**
2. **Aktualnosti**
3. **Razno**

**Ugotovitve in sklepi**:

**Ad 1**

Na dnevni red ter na zapisnik 4. seje pripomb ni bilo, zato se sprejmeta v celoti. Prisotnost je 85,71% in smo sklepčni.

**Ad 2**

**Predsednica je podala informacije o projektih, ki se trenutno izvajajo.**

* **Kanalizacija Lakovnice** poteka po planu in se približuje končni realizaciji. Potrebno je postaviti še mejnike. Več bo poročal Andrej, ki tudi nadzoruje potek del.
* **Za kanalizacijo Vrh pri Podljubnu** kot poroča Ciril, se naj bi v naslednjem tednu končno premaknilo. V teku je razpis in izbira izvajalca.
* Komunala Novo mesto, nas je obvestila, da bodo organizirali v mesecu novembru **predavanje o ločevanju odpadkov**. Potrebno je določiti datum in uro. Kontaktna oseba na Komunali je Tina Potež. S predsednico sta že bili na terenu 08.08.2023, kjer sta opravili skupni ogled. Vse spremembe na terenu mora odobriti MO NM. (zaželeni predlogi za nove podstavke, Veliki Podljuben ograjo za kontejnerje, Rakovnik urediti odlagališče). Predsednica je ravno tako že pripravila odgovor, glede soglasij postavljenih kontejnerjev. Za naslednje leto je potrebno pripraviti predloge glede urejanja komunalnih odpadkov in jih oddati Komunali.
* **Rekonstrukcija v Birčni vasi** poteka, sicer z malo zamude, glede na določeno časovnico. Predsednica sodeluje pri izvajanju projekta v okviru pristojnosti na terenu z izvajalcem del in investitorjem.
* Predsednica je ravno tako posredovala vsem službam zadolženim za okolje, policiji, železnicam, problem zapuščenega avtomobila na železniški postaji. Ob tem ugotavljamo, kako nesmiselna je zakonodaja pri teh zadevah, saj je skoraj nemogoča rešitev.
* Glede finančnih zadev smo dobili nova navodila v vezi z UJP. Zadeve rešujemo in se na novo učimo.
* **Cesta Kremenjak** je asfaltirana in razsvetljava je postavljena. Račun je po dogovorjenem razdelilniku KS poravnala (cca 17.000,00 €). Predsednica ter g. Zupančič sta pripravila poročilo za objavo na FB in v časopisu Šum sekvoj.
* Ureditev ceste v Stranski vasi še zmeraj buri duhove. G. Lukšič je zadevo predal odvetniku. Predsednica je pripravila poročilo in argumentirala celo zadevo tudi s slikami, ter predala zadevo odvetnici na MO NM, ki nas bo zastopala.
* **Olimpijada KS** v letošnjem letu odpade. Po vsej verjetnosti bo naslednje leto v mesecu maju.
* Za **športni objekt v Dragah** smo se prijavili na informativni razpis za strategijo LAS za pridobitev evropskih sredstev. Razpis bo potekal v naslednjem letu. Potrebno bo narediti načrt glede financiranja z MO NM ( kontaktna oseba podžupan Urban Kramar), namreč sredstva za izvedbo moramo zagotoviti sami. Odobrena sredstva s strani EU dobimo šele po realizaciji del. Kontaktna oseba glede razpisa je ga. Povše na RC. V KS poleg predsednice sodelujejo pri projektu Urška Hrovatič, Stane Žagar in Darja Bogataj.
* Za **razsvetljavo v Birčni bodo** začeli s projektom, ki ga financira MO Novo mesto. Predviden je ogled na terenu, v prihodnjem letu naj bi šel v realizacijo. Potreben bo dogovor glede sofinanciranja s strani KS. Dodatne luči v Velikem Podljubnu bodo morale počakat za realizacijo v naslednjem letu. V naslednjem tednu predsednica kontaktira g. Mikliča.

**Ad.3**

* MO NM nam je posredovala predlog za sofinanciranje nekategoriziranih poti. Sredstev za vseh 23 KS je 10.000,00€. Svet se je odločil, da se ne bomo prijavili na razpis.
* Šola zdravja nas je zaprosila za donacijo. KS nima namenskih sredstev za donacijo, lahko jim pa pomagamo tako, da plačamo račun za nabavo blaga ali storitev. Svet KS se je soglasno odločil, da ta znesek znaša 100,00€.
* Sodelovanje z knjižnico Mirana Jarca bi izvedli tako, da bi se knjižnica povezavo z našo spletno stranjo. Tako si bi lahko vsak prebral zanimivosti, ki se dogajajo v naši KS.

Seja se je zaključila ob 19.30

Zapisnik sestavila

Vesna Stanešič